ถ้าผู้ป่วยแพ้ยาพวกเพนิซิลลิน ห้ามใช้ยาตัวใด
A. ห้ามใช้ยานอร์ฟล็อกซาซิน ม็อกซิฟล็อกซาซิน ลีโวฟล็อกซาซิน โอฟล็อกซาซิน และรูฟล็อกซาซิน
B. ห้ามใช้ยาร็อกซิโทรไมซิน อะซิโทรไมซิน คลาริโทรไมซิน เทลิโทรไมซิน เป็นต้น
C. แอมพิซิลลิน อะม็อกซีซิลลิน โค-อะม็อกซิคลาฟ คล็อกซาซิลลิน เมทิซิลลิน พิเพอราซิลลิน และซัลตามิซิลลิน รวมถึงยาในตระกูลใกล้เคียงกันก็ควรหลีกเลี่ยงหรือต้องใช้ด้วยความระมัดระวัง เช่น ตระกูลเซฟาโรสปอรินและตระกูลบีตาแล็กแทม
D. ห้ามใช้ยาร็อกซิโทรไมซิน อะซิโทรไมซิน
ข้อที่ถูกต้องได้แก่ C.  เนื่องจาก ประวัติการแพ้ยาจัดว่ามีความสำคัญมากเพราะแพทย์จะไม่ใช้ยานั้นรวมทั้งยาอื่นๆ ที่อยู่ในกลุ่มหรือตระกูลเดียวกัน

บรรดายาที่ใช้บ่อยและมีความสำคัญกลุ่มหนึ่งคือ ยาปฏิชีวนะและสารสังเคราะห์ที่มีสรรพคุณฆ่าเชื้อโรค แม้ว่าจะมีมากมายหลายขนานแต่ถ้าจัดเป็นตระกูลแล้วกลับมีไม่กี่ตระกูล

ถ้าผู้ป่วยแพ้ยาขนานใดขนานหนึ่งก็มักจะถูกห้ามใช้ยาที่อยู่ในตระกูลเดียวกัน เช่น

ถ้าแพ้ยาพวกเพนิซิลลิน ห้ามใช้ยาแอมพิซิลลิน อะม็อกซีซิลลิน โค-อะม็อกซิคลาฟ คล็อกซาซิลลิน เมทิซิลลิน พิเพอราซิลลิน และซัลตามิซิลลิน รวมถึงยาในตระกูลใกล้เคียงกันก็ควรหลีกเลี่ยงหรือต้องใช้ด้วยความระมัดระวัง เช่น ตระกูลเซฟาโรสปอรินและตระกูลบีตาแล็กแทม

กรณีที่แพ้ยากลุ่มอีริโทรไมซิน ห้ามใช้ยาร็อกซิโทรไมซิน อะซิโทรไมซิน คลาริโทรไมซิน เทลิโทรไมซิน เป็นต้น

ส่วนคนที่แพ้ไซโพรฟล็อกซาซิน ห้ามใช้ยานอร์ฟล็อกซาซิน ม็อกซิฟล็อกซาซิน ลีโวฟล็อกซาซิน โอฟล็อกซาซิน และรูฟล็อกซาซิน

จะเห็นว่าแค่เพียงยาฆ่าเชื้อยอดนิยม ๓ ตระกูลตามที่ยกตัวอย่างมานี้ก็ทำให้มึนแล้ว ไม่นับยาในท้องตลาดที่จัดอยู่ใน ๓ กลุ่มนี้อีกมากกว่า ๑๐๐ ขนานโดยใช้ชื่อการค้าต่างกัน ใครที่แพ้ยาชื่ออะไรก็ควรจดบันทึกไว้ประจำตัว ถ้าทราบชื่อสามัญของยาหรือชื่อตระกูลยาก็จะดีมาก แต่ถ้าไม่ทราบก็ไม่เป็นไรบอกชื่อการค้าและแจ้งแพทย์หรือเภสัชกรทุกครั้ง
เภสัชวิทยา Pharmacology